text: Mand svært forbrændt
  25 marts 2012 kl. 11.15
  En 35-årig mand fra Grindsted egnen kom søndag formiddag alvorligt til skade, da han skar i en tønde med en vinkelsliber.
  Manden havde arbejdet på at skære i en tønde med en vinkelsliber. Det er uvist, hvad der var i tønden og forårsagede eksplosionen.
  Ulykken skete i en tilbygning, som kan være en lade eller et redskabsskur. Flere kaniner er blevet reddet ud af bygningen.
  Manden blev forbrændt i ansigtet og på store dele af kroppen og blev fløjet i helikopter til rigshospitalet.
  